Document ID: 31994D0465

KOMISSION PÄÄTÖS,
tehty 12 päivänä heinäkuuta 1994,
luettelosta Botswanan laitoksista, jotka on hyväksytty tuomaan lihavalmisteita yhteisöön (ETA:n kannalta merkityksellinen) (94/465/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 4 artiklan 1 kohdan,
sekä katsoo, että
jotta kolmansissa maissa sijaitsevista hyväksytyistä laitoksista voidaan sallia lihavalmisteiden vienti yhteisöön, niiden on täytettävä direktiivissä 72/462/ETY vahvistetut yleiset ja erityiset edellytykset,
Botswana on toimittanut direktiivin 72/462/ETY 4 artiklan 3 kohdan mukaisesti tiedot laitoksista, joista vienti Euroopan yhteisöön on sallittua,
tässä laitoksessa, jossa on suoritettu paikalla tehtävä yhteisön tarkastus, on riittävä hygieniataso ja tämän vuoksi se voidaan hyväksyä ensimmäiseen luetteloon laitoksista, joista lihavalmisteiden tuonti voidaan sallia,
tämän päätöksen liitteenä olevassa luettelossa mainitusta laitoksesta peräisin olevien lihavalmisteiden tuonnin edellytyksiin sovelletaan edelleen toisaalla annettuja säännöksiä, joiden osalta on noudatettava perustamissopimuksen yleismääräyksiä sekä erityisesti yhteisön muita eläinlääkintäalaa koskevia säännöksiä, erityisesti eläinten terveyden osalta, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Liitteessä mainittu Botswanan laitos hyväksytään tuomaan lihavalmisteita yhteisöön.
2 Tästä laitoksesta peräisin olevien lihavalmisteiden tuontiin sovelletaan edelleen toisaalla annettuja yhteisön eläinlääkintäalaa koskevia säännöksiä erityisesti eläinten terveyden osalta.
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä heinäkuuta 1994.

Labels: 17
0
3
6
18